CELEX: 32013R1298
Language: ro
Date: 2013-12-11 00:00:00
Title: Regulamentul (UE) nr. 1298/2013 al Parlamentului European și al Consiliului din 11 decembrie 2013 de modificare a Regulamentului (CE) nr. 1083/2006 al Consiliului în ceea ce privește alocarea financiară din Fondul social european pentru anumite state membre

20.12.2013   
            
            
               RO
            
            
               Jurnalul Oficial al Uniunii Europene
            
            
               L 347/256
            
         REGULAMENTUL (UE) NR. 1298/2013 AL PARLAMENTULUI EUROPEAN ȘI AL CONSILIULUI
   din 11 decembrie 2013
   de modificare a Regulamentului (CE) nr. 1083/2006 al Consiliului în ceea ce privește alocarea financiară din Fondul social european pentru anumite state membre
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 177,
   având în vedere propunerea Comisiei Europene,
   după transmiterea proiectului de act legislativ către parlamentele naționale,
   având în vedere avizul Comitetului Economic și Social European,
   după consultarea Comitetului Regiunilor,
   hotărând în conformitate cu procedura legislativă ordinară (1),
   întrucât:
   
               (1)
            
            
               În contextul negocierilor privind cadrul financiar multianual pentru perioada 2014-2020, ar trebui abordate anumite probleme care decurg din rezultatul final al negocierilor.
            
         
               (2)
            
            
               În reuniunea sa din 27 și 28 iunie 2013, Consiliul European a considerat că ar trebui găsită o soluție bugetară pentru a aborda aceste aspecte pentru statele membre cele mai afectate, și anume Franța, Italia și Spania.
            
         
               (3)
            
            
               Având în vedere criza economică actuală, pentru a consolida coeziunea economică, socială și teritorială a Uniunii și ca o contribuție la efortul special necesar pentru a aborda problemele specifice ale șomajului, în special șomajul în rândul tinerilor, precum și problema sărăciei și a excluziunii sociale în Franța, Italia și Spania, ar trebui majorate alocările din Fondul social european (FSE) destinate respectivelor state membre pentru anul 2013.
            
         
               (4)
            
            
               Pentru a stabili sumele ce urmează a fi alocate statelor membre în cauză în temeiul anexei I la Regulamentul (CE) nr. 1083/2006 al Consiliului (2), ar trebui adaptate dispozițiile care stabilesc resursele globale ale fondurilor pentru cele trei obiective la care acestea contribuie, precum și anexa II la respectivul regulament, care stabilește metodologia și criteriile utilizate pentru distribuirile anuale orientative ale creditelor de angajament pentru statele membre.
            
         
               (5)
            
            
               Pentru a asigura eficacitatea majorării creditelor de angajament pentru anul 2013 și pentru a facilita punerea în aplicare a programelor operaționale, ar trebui să se țină cont de capacitatea de absorbție a statelor membre în cauză în ceea ce privește obiectivele de convergență și de competitivitate regională și ocupare a forței de muncă ale fondurilor.
            
         
               (6)
            
            
               Pentru a asigura programelor operaționale suficient timp pentru a beneficia de alocări suplimentare FSE, este, de asemenea, necesar să se prelungească termenul pentru angajamentele bugetare referitoare la programele operaționale care trebuie să beneficieze de noile sume prevăzute în anexa II la Regulamentul (CE) nr. 1083/2006.
            
         
               (7)
            
            
               Dat fiind că aceste credite de angajament se referă la anul 2013, prezentul regulament ar trebui să intre în vigoare în regim de urgență.
            
         
               (8)
            
            
               Prin urmare, Regulamentul (CE) nr. 1083/2006 ar trebui modificat în consecință,
            
         ADOPTĂ PREZENTUL REGULAMENT:
   Articolul 1
   Regulamentul (CE) nr. 1083/2006 se modifică după cum urmează:
   
               1.
            
            
               Articolul 18 se modifică după cum urmează:
               
                           (a)
                        
                        
                           la alineatul (1), primul paragraf se înlocuiește cu următorul text:
                           „Resursele disponibile pentru angajamentul din partea fondurilor pentru perioada 2007-2013 sunt de 308 542 551 107 EUR, la prețurile din 2004, în conformitate cu defalcarea anuală prezentată în anexa I.”;
                        
                     
                           (b)
                        
                        
                           alineatul (3) se înlocuiește cu următorul text:
                           „(3)   Sumele menționate la punctele (12)-(30) și la punctul (32) din anexa II sunt incluse în sumele menționate la articolele 19, 20 și 21 și trebuie identificate clar în documentele de programare.”;
                        
                     
         
               2.
            
            
               Articolele 19 și 20 se înlocuiesc cu următorul text:
               „Articolul 19
               Resurse pentru obiectivul de convergență
               Resursele globale pentru obiectivul de convergență se ridică la 81,53 % din resursele menționate la articolul 18 alineatul (1) (și anume un total de 251 543 760 146 EUR) și sunt repartizate între diferitele componente după cum urmează:
               
                           (a)
                        
                        
                           70,50 % (și anume un total de 177 338 880 991 EUR) pentru finanțarea menționată la articolul 5 alineatul (1), utilizându-se populația eligibilă, prosperitatea regională, prosperitatea națională și nivelul de șomaj drept criterii de calculare a defalcărilor indicative pe stat membru;
                        
                     
                           (b)
                        
                        
                           4,98 % (și anume un total de 12 521 289 405 EUR) pentru susținerea tranzitorie și specifică menționată la articolul 8 alineatul (1), utilizându-se populația eligibilă, prosperitatea regională, prosperitatea națională și nivelul de șomaj drept criterii de calculare a defalcărilor indicative pe stat membru;
                        
                     
                           (c)
                        
                        
                           23,23 % (și anume un total de 58 433 589 750 EUR) pentru finanțarea menționată la articolul 5 alineatul (2), utilizându-se populația, prosperitatea națională și suprafața drept criterii de calculare a defalcărilor indicative pe stat membru și
                        
                     
                           (d)
                        
                        
                           1,29 % (și anume un total de 3 250 000 000 EUR) pentru susținerea tranzitorie și specifică menționată la articolul 8 alineatul (3).
                        
                     Articolul 20
               Resurse pentru obiectivul de concurență regională și ocupare a forței de muncă
               Resursele globale pentru obiectivul de concurență regională și ocupare a forței de muncă se ridică la 15,96 % din resursele menționate la articolul 18 alineatul (1) (și anume un total de 49 239 337 841 EUR) și sunt repartizate între diferitele componente după cum urmează:
               
                           (a)
                        
                        
                           78,91 % (și anume un total de 38 854 031 211 EUR) pentru finanțarea menționată la articolul 6, utilizându-se populația eligibilă, prosperitatea regională, nivelul de șomaj, rata de ocupare și densitatea populației drept criterii de calculare a defalcărilor indicative pe stat membru și
                        
                     
                           (b)
                        
                        
                           21,09 % (și anume un total de 10 385 306 630 EUR) pentru susținerea tranzitorie și specifică menționată la articolul 8 alineatul (2), utilizându-se populația eligibilă, prosperitatea regională, prosperitatea națională și nivelul de șomaj drept criterii de calculare a defalcărilor indicative pe stat membru.”
                        
                     
         
               3.
            
            
               La articolul 21 alineatul (1), elementul de frază introductiv se înlocuiește cu următorul text:
               „Resursele globale pentru obiectivul de cooperare teritorială europeană se ridică la 2,51 % din resursele menționate la articolul 18 alineatul (1) (și anume un total de 7 759 453 120 EUR) și, cu excepția sumei menționate la punctul (22) din anexa II, sunt repartizate între diferitele componente după cum urmează:”
            
         
               4.
            
            
               La articolul 75 se introduce următorul alineat:
               „(1b)   Prin derogare de la alineatul (1), angajamentele bugetare pentru sumele menționate la punctul (32) din anexa II se efectuează până la data de 30 iunie 2014.”
            
         
               5.
            
            
               Anexa I se înlocuiește cu următorul text:
               
                  „ANEXA I
                  
                     Defalcarea anuală a creditelor de angajament pentru perioada 2007-2013
                  
                  
                     (menționată la articolul 18)
                  
                  
                              (în EUR, la prețurile din 2004)
                           
                        
                              2007
                           
                           
                              2008
                           
                           
                              2009
                           
                           
                              2010
                           
                           
                              2011
                           
                           
                              2012
                           
                           
                              2013
                           
                        
                              42 863 000 000
                           
                           
                              43 318 000 000
                           
                           
                              43 862 000 000
                           
                           
                              43 860 000 000
                           
                           
                              44 073 000 000
                           
                           
                              44 723 000 000
                           
                           
                              45 843 551 107”;
                           
                        
            
         
               6.
            
            
               La anexa II se adaugă următorul punct:
               
                           „32.
                        
                        
                           Pentru anul 2013, un pachet suplimentar de 125 513 290 EUR în cadrul FSE va fi alocat după cum urmează: 83 675 527 EUR vor fi alocați Franței, 25 102 658 EUR vor fi alocați Italiei și 16 735 105 EUR vor fi alocați Spaniei.”
                        
                     
         Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Strasbourg, 11 decembrie 2013.
      
         
            Pentru Parlamentul European
         
         
            Președintele
         
         M. SCHULZ
      
      
         
            Pentru Consiliu
         
         
            Președintele
         
         V. LEŠKEVIČIUS
      
   
   
      (1)  Poziția Parlamentului European din 20 noiembrie 2013 (nepublicată încă în Jurnalul Oficial) și decizia Consiliului din 5 decembrie 2013.
   
      (2)  Regulamentul (CE) nr. 1083/2006 al Consiliului din 11 iulie 2006 de stabilire a anumitor dispoziții generale privind Fondul European de Dezvoltare Regională, Fondul Social European și Fondul de coeziune și de abrogare a Regulamentului (CE) nr. 1260/1999 (JO L 210, 31.7.2006, p. 25).